armvectores/hy_wikipedia_2023 huggingface dataset:
Աստղային պատերազմներ։ Էպիզոդ VII։ Ուժի արթնացում

«Աստղային պատերազմներ։ Էպիզոդ VII: Ուժի արթնացում» (անգլ.՝ Star Wars Episode VII: The Force Awakens), ամերիկյան գիտաֆանտաստիկ ֆիլմ, «Աստղային պատերազմներ» գիտաֆանտաստիկ սագայի ընդհանուր յոթերորդ և երրորդ եռապատման առաջին մասը։ Հյուսիսային Ամերիկայում ֆիլմի պրեմիերան տեղի է ունեցել 2015 թվականի դեկտեմբերի 18-ին։ Կինոնկարի ռեժիսորն է Ջեյ Ջեյ Աբրամսը։ Գլխավոր դերերում են հանդես գալիս Ջոն Բոյեգան, Դեյզի Ռիդլին, Ադամ Դրայվերը, Օսկար Այզեկը, Էնդի Սերքիսը, Դոնալ Գլիսոնը և Մաքս ֆոն Սյուդովը, ինչպես նաև նախորդ մասերում նկարահանված վետերաններից՝ Հարիսոն Ֆորդը, Քերի Ֆիշերը, Մարկ Հեմիլը, Էնթոնի Դենիելսը և Փիթեր Մեյհյուն։ Ֆիլմում պատկերվող գործողությունները տեղի են ունենում «Ջեդայի վերադարձը» (1983) էպիզոդի իրադարձություններից շուրջ 30 տարի անց։


== Դերերում ==
Ջոն Բոյեգա - Ֆին
Դեյզի Ռիդլի - Ռեյ
Ադամ Դրայվեր - Կայլո Ռեն
Օսկար Այզեկ - Պո Դամերոն
Էնդի Սերքիս
Դոնալ Գլիսոն
Մաքս ֆոն Սյուդով
Հարիսոն Ֆորդ - Հան Սոլո
Քերրի Ֆիշեր - Լեյա Օրգանա
Մարկ Հեմիլ - Լյուք Սկայուոքեր
Էնթոնի Դենիելս - C-3PO
Փիթեր Մեյհյու - Չյուբակա
Քենի Բեյքեր - R2-D2


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Աստղային պատերազմներ։ Էպիզոդ VII: Ուժի արթնացում(անգլ.) ֆիլմը Internet Movie Database կայքում
Մոկրայա Կիցա

Մոկրայա Կիցա (ռուս.՝ Мокрая Кица), գյուղ Ռուսաստանի Մուրմանսկի մարզի Կոլսկի շրջանի կազմում։
Բնակչությունը 2010 թվականին գրանցված տվյալներով կազմում էր 40 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիրիկական երթ (Կովկասյան բնապատկեր)

Լիրիկական երթ, 1981 թվականին «Հայֆիլմ» կինոստուդիայում նկարահանված հայկական ֆիլմ։


== Սյուժե ==
1918 թվականի քաղաքացիական պատերազմի խառն օրերին երիտասարդ, համեստ ուսուցչուհի Մարիամիկը մորաքրոջ ընկերակցությամբ ուղևորվում է որոնելու բոլշևիկների հետ կալանավորված իր խաղամոլ ամուսնուն։ Նրա ճանապարհը երկար է, դժվար, մահացու վտանգներով լի։


== Դերերում ==
Մարիամիկ - Սաթենիկ Սահակյանց
Անահիտ Գեորգիևնա - Լիա Էլիավա
Օսիկ Օսիպով - Վլադիմիր Քոչարյան
Արսեն Բեյբութով - Կորյուն Գրիգորյան
Փիլիպոս - Կառլ Մարտիրոսյան
Ալիս - Անահիտ Թոփչյան
Կոստյա - Լեոնարդ Սարկիսով
Սավելի - Միխայիլ Շիրոկով
Դավիթ - Ռազմիկ Արոյան
Նաբի - Ռուդոլֆ Ղևոնդյան
Շպալով - Եվգենի Լեբեդև


== Ծանոթագրություններ ==
Արասար (լեռ)

Արասար, լեռ Արարատի մարզի և Նախիջևանի սահմանագլխին, Արածոգետի աջափնյակում, Պարույր Սևակ գյուղից 3 կմ հարավ-արևմուտք։ Բարձրությունը 1239 մ է։


== Ծանոթագրություններ ==
Ան Հե Չժին

Ան Հե Չժին (կորեերեն՝ 안혜진, չինարեն՝ 安惠眞, հուլիսի 23, 1995(1995-07-23), Ջոնջու, Հարավային Կորեա, առավել հայտնի է որպես Հվասա), հարավկորեացի երգչուհի, երգահան և ռեփեր։ Համարվում է Mamamoo խմբի վարող վոկալիստը։
Մենակատարի կարիերան Հվասան սկսել է 2019 թվականի փետրվարին «Twit» թվային երգով։


== Կենսագրություն ==
Հավասան ծնվելէ 1995 թվականի հուլիսի 23-ին Հարավային Կորեայի Հոյւսիսային Ջոլա նահանգի Չոնջու քաղաքում։ Նա բացի ծնողներից ունի երկու ավագ քույր։ Նրա ընտանիքը շատ աղքատ էր և ընտանիքի հիմնական ֆինանսական ծախսերը իր վրա վերցնում էր հորեղբայրը, ով մահացել է 2017 թվականին։ Միջին դպրոցում Հվասան ծանոթանում է Հվիինի հետ, ովքեր ապագայում նույն խմբից են լինում։ Ավարտել է Վանգվանի գործադիր արվեստների ավագ դպրոցը։


== Կարիերա ==


=== 2014—2017: Mamamoo-ի դեբյուտը և կարիերայի սկզբերը ===

Հվասան դեբյուտել է Mamamoo խմբի կազմում Rainbow Bridge World-ի կառավարման տակ 2014 թվականի հունիսիսին դառնալով ամենաերիտասարդ մասնակիցը։ Սկզբում աղջիկը ուզում էր Պեցի անունով դեբոյւտել (կորեկաան մանկական հեքիաթի կերպար), բայց դեբյուտից մի քիչ առաջ փոխում է այն։ Հարցազրույցներից մեկում Հվասան պատմել է խմբի սկզբանական ժամանակների և հանրության արձագանքների մասին․

2017 թվականին աղջիկը Mamamoo-ի գործունեությունից դուրս երգ է թողարկում, որը Էսնայի «Love Comes»-ն է։


=== 2018—ներկա ժամանակ․ Հայտնիության աճ և մենակատար գործունեություն ===
2018 թվականի ոպրիլի 20-ին Լոքո ռեփերի և Հվասայի «Don’t Give It to Me» թողարկումն է տեղի ունենում։ Կոմպոզիցիան ունենում է մեծ հաջողություն Կորեայում, և դառնում է տարվա ամենահայտնի երգերից,2019 թվականի հունվարին երգի վերբեռնումները անցնում են 2,5 միլիոնի սահմանը, որից տրվել է Gaon չարթի պլատինե հավաստագիրը։ Հունիսին Հվասան մասնակցել է «Ես ապրում եմ մենակ» հեռուստաշոուում, իր հետ դրվագները ունեին մեծ վարկանիշ։
2019 թվականի փետրվարի 13-ին թողարկում է «Twit» թվային դեբյուտային սինգլը։


== Սկավառակագրություն ==


=== Սինգլներ ===


=== Որպես հրավիրված արտիստ ===


== Ֆիլմագրություն ==


== Մրցանակներ և նոմինացիաներ ==


=== Melon Music Awards ===


=== KBS Entertainment Awards ===


=== Genie Music Awards ===


=== MBC Entertainment Awards ===


== Ծանոթագրություններ ==
Սերգեյ Միլորադովիչ

Սերգեյ Դմիտրիևիչ Միլորադովիչ (ռուս.՝ Серге́й Дми́триевич Милора́дович, 4 (16) հուլիսի, 1851, Տյոսովո, Մոժայսկի գավառ, Մոսկվայի նահանգ, Ռուսական կայսրություն – 4 փետրվարի, 1943, Մոսկվա, ԽՍՀՄ), ռուս պատմական և կենցաղային գեղանկարիչ, մանկավարժ, Գեղարվեստի կայսերական ակադեմիայի ակադեմիկոս, Գեղարվեստական շրջիկ ցուցահանդեսների ընկերության անդամ։


== Կենսագրություն ==
Սերգեյ Միլորադովիչը ծնվել է 1851 թվականի հուլիսի 4-ին (նոր տոմարով՝ հուլիսի 16) Մոսկվայի նահանգի Մոժայսկի գավառի Տյոսովո գյուղում, գյուղական սարկավագի ընտանիքում։ 1861-1872 թվականներին սովորել է սեմինարիայում, ապա 25 տարի որպես դպիր ծառայել Հարության եկեղեցում, որին կից ապրել է։ 1874-1878 թվականներին հաճախել է Մոսկվայի նկարչության, քանդակագործության և ճարտարապետության ուսումնարան, որտեղ պարապմունքները վարում էին Եֆգրաֆ Սորոկինը, Վասիլի Պերովը, Իլարիոն Պրյանիշնիկովը։ 1885-1923 թվականներին Սերգեյ Միլորադովիչը մասնակցել է Գեղարվեստական շրջիկ ցուցահանդեսների ընկերության ցուցահանդեսներին։
Սերգեյ Միլորադովիչը նկարել է տեսարաններ հոգևորականության, վանականության պատմությունից։ Նրա աշխատանքներից առավել հայտնի են «1666 թվականի Սև ժողովը» (ռուս.՝ «Чёрный собор 1666 года», Տրետյակովյան պատկերասրահ), «Գերմոգեն պատրիարքը», «Ավագերեց Ավվակումը Բրատսկի բերդում» (ռուս.՝ «Протопоп Аввакум в братском остроге»), «Ավակումը Սիբիր գնալիս» (ռուս.՝ «Аввакум, идущий в Сибирь»), «Զատկի նախօրեին» նկարները։ 1909 թվականին Սերգեյ Միլորադովիչն ստացել է ակադեմիկոսի կոչում։ 1914 թվականից հետո նա դասավանդել է Մոսկվայի գեղանկարչության ուսումնարանում, մասնակցել է Ուսպենսկի տաճարի վերանորոգման հանձնաժողովի աշխատանքներին։
Խորհրդային տարիներին Սերգեյ Միլորադովիչն իր տարիքի ու հոգևոր գեղանկարչության նկատմամբ պահանջարկի նվազման պատճառով դադարեցրել է իր ակտիվ նկարչական գործունեությունը, սակայն շարունակել է դասավանդել տարբեր ուսումնական հաստատություններում։
Սերգեյ Միլորադովիչը մահացել է 1943 թվականի փետրվարի 4-ին Մոսկվայում։


== Պատկերասրահ ==

		
		
		


== Ծանոթագրություններ ==


== Գրականություն ==
Григорьева В. А. С. Д. Милорадович // Русское искусство. Очерки о жизни и творчестве художников второй половины XIX века. — М: «Искусство», 1971. — Т. 2. — С. 231-258. — 564 с. — 20 000 экз.
Лазарев С. Е., Курдюмов О. Г. Церковный раскол XVII века в произведениях русской живописи // Научные ведомости Белгородского государственного университета. Серия «История. Политология». 2015. № 19 (216). Выпуск 36.       С. 77–83.


== Արտաքին հղումներ ==
Армеева Л. А. Сергей Дмитриевич Милорадович – художник и педагог. Деятельность в контексте проблемы возрождения православного иконописания в конце XIX столетия (к истории одного экспоната)(ռուս.) // Научный богословский портал Богослов.Ru. — М: Центр информационных технологий Московской духовной академии, 2010. — В. от 28 декабря.
«Милорадович Сергей Дмитриевич в «Энциклопедии русской живописи»» (ռուսերեն)։ Արխիվացված օրիգինալից 2012-05-14-ին։ Վերցված է 2011-07-16 
«Милорадович Сергей Дмитриевич в Галерее издательства «Белый Город»» (ռուսերեն)։ Издательство «Белый город»։ Վերցված է 2011-07-16  (չաշխատող հղում)
«Милорадович Сергей Дмитриевич в Энциклопедии живописи и графики Art-каталог» (ռուսերեն)։ Վերցված է 2011-07-16
(3046) Մոլիեր

(3046) Մոլիեր (անգլ.՝ Moliere), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,138753 ա. մ., առավելագույնը մոտենում է 2,6839 ա. մ. հեռավորության վրա և հեռանում 3,5936 ա. մ.։ Արեգակի շուրջ մեկ ամբողջական պտույտ է կատարում 2031,11 երկրային օրվա ընթացքում, իր ուղեծրով շարժվելով միջինում 0,177243 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3046) Մոլիեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիլյանուևա դե լա Կոնդեսա

Վիլյանուևա դե լա Կոնդեսա (իսպ.՝ Villanueva de la Condesa) մունիցիպալիտետ Իսպանիայում։ Գտնվում է Վալիդոլիդ պրովինցիայի Կաստիլիա ի Լեոն ինքնավար համայնքի կազմում։ Մունիցիպալիտետը գտնվում է Տերրա դե Կամպոս շրջանում։ Տարածքը կազմում է 11,37 կմ2, բնակչությունը՝ 73 մարդ (2010 թվականի տվյալներով)։ Պրովինցիայի վարչական կենտրոնից գտնվում է 74 կմ հեռավորության վրա։


== Արտաքին հղումներ ==
Տերրա դե Կամպոս
Ալեքսանդր Զարխի

Ալեքսանդր Գրիգորևիչ Զարխի (ռուս.՝ Александр Григорьевич Зархи, փետրվարի 5 (18), 1908, Սանկտ Պետերբուրգ, Ռուսական կայսրություն - հունվարի 27, 1997(1997-01-27), Մոսկվա, Ռուսաստան), խորհրդային կինոռեժիսոր և կինոդրամատուրգ, ԽՍՀՄ ժողովրդական արտիստ (1969)։


== Կենսագրություն ==
1927 թվականին ավարտել է Լենինգրադի (այժմ՝ Սանկտ Պետերբուրգ) Էկրանային արվեստի տեխնիկումը։ 1929 թվականից մինչև 1950-ական թվականները համատեղ աշխատել է Իոսիֆ Խեյֆիցի հետ և ղեկավարել է Լենինգրադի «Սովկինո» ֆաբրիկայի կոմերիտական 1-ին բեմադրական բրիգադը (այժմ՝ «Լենֆիլմ» կինոստուդիա)։ Խեյֆիցի հետ ստեղծած լավագույն ֆիլմերից են համարվում «Իմ հայրենիքը» (1933), «Եռուն օրեր» (1935), «Բալթիկայի դեպուտատը» (1937 թ., 1941 թ. արժանացել է ԽՍՀՄ պետական մրցանակի), «Կառավարության անդամը» (1940 թվական), «Նրան կոչում են Սուխե-Բատոր» (1942 թվական), «Մալախով կուրգան» (1944 թվական) գեղարվեստական և «Ճապոնիայի ջախջախումը» փաստագրական կինոնկարները։ 1950 թվականից մինչև 1955 թվականները Զարխին աշխատում է «Բելոռուսֆիլմ» կինոստուդիայում և ստեղծում է «Պավլինկա» (1952) և «Նեստերկա» (1955) ֆիլմերը։ Տեղափոխվելով «Մոսֆիլմ» կինոստուդիա, Զարխին նկարահանել է «Բարձունք» (1957 թվական, որը նույն թվականին Կարլովի Վարիի միջազգային կինոփառատոնում արժանանում է գլխավոր մրցանակներից մեկին) կինոնկարը, «Մարդիկ կամրջի վրա» (1960), «Իմ կրտսեր եղբայրը» (1962), էկրանավորել Լև Տոլստոյի «Աննա Կարենինա»-ն (1968 թվական) և այլ ֆիլմեր։ 
Արժանացել է պետական մրցանակների (1941-1946 թվականներ)։ 1973 թվականին Զարխին Կոնստանտին Ֆեդինի վեպի հիման վրա նկարահանում է «Քաղաքներ և տարիներ» կինոժապավենը։ 1977 թվականին նա ստեղծում է «Պատմվածք անհայտ դերասանի մասին» կինոնկարը, 1980 թվականին «26 օր Դոստոևսկու կյանքից» ֆիլմը, որը պատմում է Դոստոևսկու կյանքի այն շրջանը, երբ նա աշխատում էր «Խաղամոլը» վեպի վրա, որը 1981 թվականին Արևմտյան Բեռլինում կայացած 31-րդ փառատոնում արժանացավ «Արծաթյա արջ» մրցանակին։


== Ծանոթագրություններ ==
Ղազախ (կայարան)

Անվան այլ կիրառումների համար տե՛ս՝ Ղազախ (այլ կիրառումներ)Ղազախ երկաթուղային կայարան (ադրբ.՝ Qazax Dəmiryol Stansiyası), Կողթ (այժմ անվանափոխված՝ Ղազախ) քաղաքում գտնվող Ադրբեջանական երկաթուղու կայարան, որը գտնվում է Թբիլիսի - Բաքու գծի վրա։


== Պատմություն ==


== Տես նաև ==
Ադրբեջանական երկաթուղի


== Ծանոթագրություններ ==
DJI (ընկերություն)

SZ DJI Technology Co., Ltd. (Dajiang Innovation Technology Co., (չինարեն՝ 大疆创新科技有限公司), չինական մասնավոր ընկերություն, վիդեո սարքավորումների և միկրոկոտրոլերների արտադրող։ Անօդաչու թռչող սարքերի (ԱՕԹՍ) շուկայի առաջատարներից մեկը։ Թռչող դռոնների, ԱՕԹՍ-ների համար կոնտրոլերների և վիդեոսդաբիլացման սարքավորումների շուկայի նորարար։ Գլխավոր գրասենյակը գտնվում է Շենչժենում։


== Պատմություն ==
Առաջին մտահղացումները և փորձերը հավաքել թռչող սարքեր կատարվել են 2006 թվականին։ Ընկերության հիմնադրողը համարվում է Վան Տաոն։ Առաջին մոդելը վաճառվել է 6000 դոլար արժողությամբ։ Դրանք գնում էին հիմնականում այն ընկերությունները, որոնք կատարում էին փորձեր թռչող սարքերի հետ։ Առաջին սերիական կոնտռոլեռները, որոնք օգնում էին թռչող սարքերին թռչել տրված ուղղությամբ և ետ դառնալ, թողարկվել են 2010 թվականին և վաճառվել են շատ բարձր՝ մոտ 10 հազար դոլար սկզբնական գնով։ 2010 թվականին  ընկերությունում աշխատում էր 10-20 մարդ, իսկ ընկերության եկամուտը կազմում էր մի քանի հարյուր հազար դոլար։
Ներկայիս մոդելները կատարելագործելու փորձերի ժամանակ ստեղծվեցին նոր ավելի մասայական մոդելներ 800 դոլարից պակաս, որը առաջացրեց անսպասելի մեծ հետաքրքրություն դեպի ընկերությունը։ Արտադրանքը գնում էին անգամ հասարակ մարդիկ, ովքեր ցանկանում էին ունենալ թռչող տեսախցիկ։ Որը ի վերջո բերեց վաճառքների ավելացման։
2013 թվականին ընկերությունը թողարկեց իր Phantom շարքը։ Դրանով նա ավարտեց տարին 130 մլն դոլար եկամուտով։ Իսկ արդեն 2014 թվականին վաճառվեց 400 000 այդպիսի մոդել։ 2015 թվականին ընկերության եկամուտը կազմել է 500 մլն դոլար։ Ի տարբերություն մի շարք չինական ընկերությունների DJI ընկերությունը չի պատրաստում ապրանքներ այլ ապրանքների հիման վրա, այլ հենց ինքը համարվում է նորարար ԱՕԹՍ շուկայում։ Մամուլը հաճախ է զուգահեռներ տանում DJI ընկերության և Apple  միջև կամ ասում «DJI դռոնները Apple դռոնների շրջանում»։


== Ընկերության ներկայիս վիճակը ==
Ընկերության տնօրենը և հիմնադիրը Վան Տաոն է։ Տնօրենների կազմի մասին այլ մանրամասներ հայտնի չեն։ Հիմնական շուկաները բաժանված են հավասար 30%-ը ԱՄՆ-ում, 30%-ը Եվրոպայում և 30%-ը Ասիայում, մնացած 10%-ը Լատինական Ամերիկայում և Աֆրիկայում։ 2015 թվականի արդյունքում DJI ընկերություը Frost & Sullivan ընկերության վերլուծության արդյունքներով գրավեց ԱՕԹՍների համաշխարհային շուկայի 70%-ը։
2014 թվականին ընկերությունը TIMES պարբերականի կողմից հայտնվեց 10 լավագույն նորարար տեխնոլոգիաների ցանկում։ Ընկերության կարգախոսն է  The Future of Possible (Ապագան հնարավոր է)։ Ուսումնասիրման մեջ իր հակառակորդներից առաջ անցնելու համար 2015 թվականին ստեղծել է ծրագրավորման և ուսումնասիրման կենտրոն Science Park Hong Kong-ում։ DJI աշխատողների միջին տարիքը կազմում է 26 տարի։ Ընկերության մասնաճյուղերը բացվել են Չինաստանում, ԱՄՆ-ում, Գերմանիայում, Նիդերլանդներում, Ճապոնիայում և Կորեայում։
PCMag Digital Group պարբերականի կարծիքով 10 լավագույն դռոնների ցանկից 4-ը DJI-ի արտադրանք է։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
DJI ընկերության պաշտոնական կայքը։
Helen Regan (19.1.2015)։ ««Watch the Latest Must-Have Smart Toys Unveiled at Asia’s Largest Toy Fair»» (անգլերեն)։ Time։ Վերցված է 2016-04-21
Մատրոսովկա (գյուղ, Կարմասկալինսկի շրջան)

Անվան այլ կիրառումների համար տե՛ս՝ Մատրոսովկա (այլ կիրառումներ)Մատրոսովկա (ռուս.՝ Матросовка, բաշկիրերեն՝ Матросовка), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 179 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բաֆինի կղզու գայլ

Բաֆինի կղզու գայլ (լատ.՝ Canis lupus manningi), գորշ գայլի տարատեսակ, որը հանդիպում է Կանադայում՝ Բաֆինի կղզում, ինչպես նաև հարևան կղզիներում։
Այս տեսակը երբեմն անվանվում է նաև Բաֆինի կղզու տունդրայի գայլ։ Մինչ 1943 թվականը այս գայլը պաշտոնապես գրանցված չէր որպես առանձին տեսակի կենդանի։


== Չափսերը ==
Բաֆինի կղզու գայլը համեմատաբար փոքր չափսեր ունի։ Այն համարվում է Արկտիկայում ապրող ամենափոքր գայլը։
Ունի երկար մազերով բաց գույնի մորթի։ Հաճախ այն կարող է ամբողջովին սպիտակ լինել։


== Հետազոտություններ ==
Անցյալում կատարած տարբեր հետազոտություններ ցույց են տալիս, որ գրենլանդական գայլը կարող է Բաֆֆին կղզու գայլի ժառանգներից լինել քանի, որ դարեր առաջ հենց այս գայլն է, որ երևացել է Գրենլանդիայի սահմաններում։
Ալուշեն

Ալուշեն, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
XIX դարում Ալուշենից գաղթել են 150 հայեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Պերեպիլչինցի

Պերեպիլչինցի (ուկրաիներեն՝ Перепільчинці), գյուղ Ուկրաինայի Վիննիցայի մարզի Շառգորոդի շրջանում։
2001 թվականի տվյալներով Պերեպիլչինցի գյուղում բնակվում էր 1 144 մարդ։ Բնակավայրը զբաղեցնում է 17,57 կմ² տարածք։ Բնակչության խտությունը կազմում էր 65,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջիբութիի քաղաքների ցանկ

Սա Ջիբութի պետության քաղաքների ցանկն է ըստ բնակչության թվաքանակի։


== Ուրիշ բնակավայրեր ==
Աս Էլա
Բալհո
Չեբելե
Դայմոլի
Դաուդաույա
Դորալե
Դումերա
Գոդորիա
Խոր Անգար
Ռանդա
Ռաս Սիյան
Սագալու
Յաբուկի


== Տես նաև ==
Ջիբութիի վարչական բաժանում
Կառիսոոդի

Կառիսոոդի (էստ․՝ Karisöödi), գյուղ Էստոնիայի Վիրումաա նահանգի Մինիստե շրջանում։
2011 թվականի տվյալներով գյուղում բնակվում էր 41 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Տատիկի հեքիաթը (նկար)

«Տատիկի հեքիաթը», ՀԽՍՀ վաստակավոր նկարչուհի Արփենիկ Նալբանդյանի 1953 թվականին ստեղծած կտավը։ Գտնվում է Հայաստանի ազգային պատկերասրահում։
Կտավն ունի 94.5 սմ բարձրություն, 103 սմ լայնություն, նյութը՝ կտավ, յուղաներկ։


== Նկարագրություն ==
«Տատիկի հեքիաթը» կտավում առկա է Արփենիկ Նալբանդյանի համարձակ, ստեղծագործական ակտիվ վերաբերմունքն ընտրած թեմայի նկատմամբ։ Կտավը լի է հույզերով, դրական տրամադրությամբ, հանգստությամբ, նաև` տխրությամբ։ Նկարչուհին գույները համադրել է վարպետորեն` լավ ներկայացնելով հագուստի ֆակտուրան։ Տատիկը հեքիաթ է պատմում խորիմաստ, բարի, հարազատ հայացքով։ Արփենիկ Նալբանդյանը լավ է ներկայացրել տատիկի կերպարը. տեսանելի են նրա կիսով չափ ճերմակած մազերը, դիմագծերի արտահայտված կնճիռները, հնամաշ, աշխատող ձեռքերը։
Թոռնիկի կերպարը նկարչուհին ներկայացրել է երազային, մանկական ու մաքուր։ Նա ձեռքն այտին դրած լսում է տատիկի հեքիաթը։ Նկարչուհին թոռնիկի դեմքի մշակումն արել է շատ մանրամասն։ Կտավում պատկերված է լույս ու ստվերի հակադրությունը թե՛ դեմքերի ներկայացման, թե՛ հագուստների մեջ։ Կտավում պատկերված է կենցաղային, բայց ոչ սովորական իրավիճակ։


== Ծանոթագրություններ ==


== Արտաքին հղումներ ==
Արփենիկ Նալբանդյանի էջը Էդուարդ Իսաբեկյան կայքում(չաշխատող հղում)
«Տատիկի հեքիաթը» կտավը Հայաստանի ազգային պատկերասրահի կայքում
Բաբիների ապստամբություններ (1848-1852)

Բաբիների ապստամբություններ , զանգվածային ապստամբություններ Իրանում ավատատիրական կարգերի դեմ։ Շարժիչ ուժերն էին գյուղացիները, արհեստավորները, քաղաքային չքավորությունը, մանր առևտրականները։ Բաբիների ապստամբությունների կրոնական բնույթն ու նրանց ղեկավարումը բարիների աղանդին պատկանող մանր առևտրականության և հոգևորականության ստորին խավի ներկայացուցիչների կողմից պայմանավորված էր Իրանի հասարակական-տնտեսական և քաղաքական հետամնացությամբ։ Բարիների գաղափարախոսության (բաբիզմ) հիմնադիր Սեյիդ Ալի-Մուհամմեդը, որն իրեն հռչակեց «բաբ» (դուռ դեպի ճշմարտություն), իր գրքում («Բեյան») հայտարարում էր, որ պետք է «վերացնել անարդարությունը երկրի երեսից», հաստատել նոր, արդարացի՝ «բարիների սրբազան թագավորություն», որտեղ բոլոր մարդիկ լինեն հավասար, ապահովել անձի և գույքի անձեռնմխելիությունը։ Առաջին՝ Մազանդարանի ապստամբության ժամանակ (1848 թվականի սեպտեմբեր – 1849 թվականի մայիս) բարիները գրավեցին շեյխ Թաբարսի սրբավայրը և գույքի հավասարության սկզբունքով ստեղծեցին իրենց համայնքը։ Նրանց աջակցում էին արհեստավորները և գյուղացիները։
Չնայած ապստամբները քանիցս ետ մղեցին շահի զորքերի հարձակումները, բայց ի վերջո ստիպված եղան հանձնվել։ Երկրորդ՝ Զենջանի ապստամբությունը (1850 թվականիի հունիս-դեկտեմբեր), ավելի կազմակերպված էր և համառ բնույթ կրեց։ Մասնակցում էին նաև կանայք։ Ապստամբությունը նույնպես դաժանորեն ճնշվեց։ Երրորդ ապստամբությունը (1850 թվականիի հունիս) Նեյրիզում (Հարավային Իրան) ճնշվեց մի քանի օրում, սակայն լեռները քաշված բարիները շարունակեցին դիմադրությունը։ Այս երեք տարանջատ ապստամբությունների անհաջողությունից հետո բարիների շարժումը կորցրեց իր զանգվածային բնույթը, և նրանց պարագլուխները դիմեցին տեռորի։ 1852 թվականի օգոստոսին Նասր-էդ-դին շահի դեմ կատարված անհաջող մահափորձից հետո մահապատժի ենթարկվեցին շատ բարիներ։ Իր հետագա զարգացման ընթացքում բաբիզմը, կորցնելով ազգային բնույթը, վերափոխվեց բեհայիզմի, որը կողմնակից էր պայքարի խաղաղ մեթոդների։
Յոկե Վան Լեուվեն

Յոկե Վան Լեուվեն (հոլ.՝ Joke van Leeuwen, սեպտեմբերի 24, 1952(1952-09-24)[…], Հաագա, Նիդերլանդներ), հոլանդացի գրող, բանաստեղծ, նկարազարդող։


== Կենսագրություն ==
Յոկե վան Լեուվենը ծնվել է 1952 թվականին Հաագայում։ Երբ նա երկու տարեկան էր ընտանիքը տեղափոխվել է Ամստերդամ։  Յոկե վան Լեուվենի հայրը եղել է աստվածաբան, և նրանց մեծ ընտանիքը հաճախ է փոխել  բնակության վայրը։ 1966 թվականին հաստատվել են Բրյուսելում, Յոկեն ապրել է Զետտենում և Մաաստրիխտում, 2002 թվականից՝ Անտվերպենում։
Դպրոցն ավարտելուց հետո ուսումը շարունակել է Անտվերպենի թագավորական ակադեմիայի գրաֆիկական արվեստների ֆակուլտետում, այնուհետև պատմություն է ուսումնասիրել Բրյուսելի ազատ համալսարանում։


== Ստեղծագործական ուղի ==
Դեռ մանուկ հասակից Յոկե վան Լեուվենը ստեղծել է հետաքրքրաշարժ պատմություններ և դրանց համար նկարազարդումներ արել։  1978 թվականին հաղթել է Դելֆտի ուսանողական փառատոնում և սկսել է ստեղծագործել երեխաների համար։ Յոկեն անձամբ է  նկարազարդում գրքերի գրաֆիկական պատկերները։ Յոկե վան Լեուվենի ստեղծագործությունները թարգմանվել են անգլերեն, ֆրանսերեն, գերմաներեն, դանիերեն, վրացերեն, թուրքերեն, եբրայերեն, իսպաներեն, կատալոներեն, սլովեներեն, ճապոներեն, չինարեն, կորեերեն, վիետնամերեն, լեհերեն, շվեդերեն, ռուսերեն և հայերեն։
«Ծի՜վ» վեպը 2015 թվականին թարգմանվել է հայերեն և «Գրական Տապան 2015» փառատոնի շրջանակներում տեղի է ունենեցել գրքի շնորհանդեսը։


== Երկեր ==


== Պարգևներ ==
Իր ստեղծագործությունների համար Յոկեն տարբեր երկրներում արժանացել է բազմաթիվ գրական մրցանակների։ Նիդերլանդներում որպես գրող արժանացել է «The Gouden Griffel» («Ոսկե գրիչ») մրցանակին, մի քանի անգամ տարբեր ստեղծագործությունների համար որպես նկարիչ՝ «Gouden Penseel» («Ոսկե մատիտ») մրցանակին։ 2001 թվականին Յոկեի բանաստեղծությունները ճանաչվել են տարվա լավագույն գործերից։ Առաջադրվել է «Անդերսոնի մրցանակի» և «Աստրիդ Լինդգրենի հիշատակի գրական մրցանակի», ստացել է «Gouden Ganzenveer»՝ հոլանդական գրականությունում իր ավանդի համար։ Յոկեի «Ազատ ձևեր» վեպը բարձր գնահատականի է արժանացել հոլանդական գրաքննադատների կողմից։


== Էկրանավորում ==
«Ծի՜վ» գրքի հիման վրա նկարահանվել է գեղարվեստական ֆիլմ, որը 2010 թվականին ընդգրկվել է Բեռլինի միջազգային կինոփառատոնի ծրագրում։ Գրքի հիման վրա թատերական ներկայացումներ ցուցադրվել են Նիդերլանդներում և Վրաստանում։


== Գրականություն ==
Գրական տապան 2015 թ., ԱՕԿՍ, Երևան, 2016 թ., ISBN 978-9939-1-0432-4


== Ծանոթագրություններ ==


== Արտաքին հղումներ ==
Պաշտոնական կայք
Էջը Digitale Bibliotheek voor de Nederlandse Letteren կայքում
Stadsdichter Antwerpen Joke van Leeuwen Archived 2019-06-28 at the Wayback Machine.
Օղլանգյոզ

Օղլանգյոզ, լեռնագագաթ Ադրբեջանում, Նախիջևանի ԻՀ Օրդուբադ քաղաքից 20 կմ արևմուտք, Իրանի սահմանի մոտակայքում, Գիլանչայ գետի աջակոգմյան Բստաձոր վտակի ափին, Բաշդիզա գյուղից 2,2 կմ հարավ-արևմուտք։


== Ծանոթագրություններ ==
Օվալլե

Օվալլե (իսպ.՝ Ovalle), քաղաք Չիլիում։ Նույնանուն համայնքի վարչական կենտրոնն է։ Քաղաքի բնակչությունը կազմում է 66 405 մարդ (2002)։ Քաղաքն ու կոմունան մտնում են Լիմարի նահանգի և Կոկիմբո շրջանի կազմի մեջ։
Կոմունայի տարածքը կազմում է 3 550,4 կմ², բնակչությունը՝ 111 272 մարդ (2017)։ Բնակչության խտությունը կազմում է 31,34 մարդ/կմ²


== Տեղադրություն ==
Քաղաքը գտնվում է Լիմարի գետի ափին՝ շրջանի վարչական կենտրոն Լա Սերենա քաղաքից 77 կմ հարավ։
Կոմունան սահմանակից է․

հյուսիսում՝ Կոկիմբո, Անդակոլո կոմունաներին,
հյուսիս-արևելքում՝ Ռիո Ուրտադո կոմունային,
արևելքում՝ Մոնտե Պատրիա կոմունային,
հարավ-արևելքում՝ Պունիտակի կոմունային,
հարավում՝ Կանելա կոմունային,
արևմուտքում՝ Խաղաղ օվկիանոսին։


== Ժողովրդագրություն ==
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է․


== Կարևոր բնակավայրեր ==


== Ծանոթագրություններ ==


== Արտաքին հղումներ ==
Օվալլե կոմունա (citypopulation.de)
Ovallito.cl
«Ovallevirtual.cl»։ Արխիվացված է օրիգինալից 2008-08-09-ին  
«Biblioteca Pública de Ovalle»  (չաշխատող հղում)
«Periodico Online De Ovalle»։ Արխիվացված է օրիգինալից 2008-03-14-ին
Տարոնյան վարժարան

Տարոնյան վարժարան, կիրակնօրյա վարժարան։ Գործում է 1994 թվականից՝ Ալեքսանդրուպոլսի Հայ գթության խաչի հովանավորությամբ։ Ունի 3 դասարան, 48 աշակերտ։
Թլկատին

Թլկատին, ավան (գյուղաքաղաք, գյուղ) Մեծ Հայքի Չորրորդ Հայք աշխարհի Անձիտ գավառում, իսկ ապա ավան Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Խարբերդ քաղաքից 10-12 կմ հարավ-արևմուտք՝ Արածանիի ձախակողմյան վտակ Ուլ գետի ափին։


== Անվան ստուգաբանություն ==
Գյուղի անվանումը ստուգաբանվում է որպես թիլ՝ բլուր և Կարին (անձնանուն) բառերի զուգորդմամբ։ Ըստ արևելագետ Ն. Մարտիրոսյանի անվանումն ունի ասորեստանյան ծագում և կապված է կատիշ բառի հետ, որը նշանակում է լեռնային քաջազգիներ։


== Պատմություն ==
Գյուղի գոյությունը վերագրվում է հնագույն խեթա-ասորական ժամանակներին։ Ժամանակակից Թլկատինը վերաբնակեցվել է 1700 թվականին։ XIX դարի վերջերին և XX դարի սկզբերին գյուղը մեծ բնակավայր էր՝ գյուղաքաղաք և ավան։ Թլկատինի հայերը զանգվածաբար կոտորվեցին 1915 թվականի Մեծ եղեռնի ժամանակ։ Բռնագաղթի ենթարկված՝ Դեյր Էզ-Զոր և Ուրֆա աքսորված հայերից փրկվել է ընդամենը 100 մարդ։


== Բնակչություն ==
XX դարի վերջին ուներ 360 տուն՝ ավելի քան 3600 հայ բնակչով։


== Տնտեսություն ==
Բնակչության հիմնական զբաղմունքը անասնապահություն, հողագործություն և արհեստներն էր։ Գյուղւոմ հատկապես մշակում էին խաշխաշ, որից ստացված օփիումը վաճառում էին շահավետ գներով։ Արհեստներից տարածված էր կաշեգործությունը։


== Պատմամշակութային կառույցներ ==
Թլկատինն ուներ մի հին և Ս. Ստեփանոս անունով (կառուցված 1860 թ.) եկեղեցիներ։


== Կրթություն ==
Բողոքական հայերն ունեին ժողովարան և վարժարան։ XX դարի սկզբներին ավանն ուներ 6 հայկական վարժարան։


== Անվանի մարդիկ ==
Թլկատինում է ծնվել արևմտահայ գրող-գրաքննադատ Թլկատինցին՝ Հովհաննես Հարությունյանը (1860-1915)։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Տատարկա (գյուղ, Սաֆոնովսկի շրջան)

Անվան այլ կիրառումների համար տե՛ս՝ ՏատարկաՏատարկա (ռուս.՝ Татарка), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (234101-234200)

Աստերոիդների ցանկ (234001-234100)  • Աստերոիդների ցանկ  • Աստերոիդների ցանկ (234201-234300)
 Աստերոիդների ցանկ (234001-234100)  • Աստերոիդների ցանկ  • Աստերոիդների ցանկ (234201-234300)
Ճիչ սերիալի սերիաների ցանկ

«Ճիչն» ամերիկական սլեշեր սարսափ հեռուստասերիալ է, որի հեղինակներն են Ջիլլ Բլոտեբոգելը, Դեն Դուորքինը և Ջեյ Բիթին։ Այն ցուցադրվում է MTV հեռուստաալիքով և հիմնված է Քևին Ուիլիամսոնի նույնանուն սլեշեր ֆիլմաշարի վրա։ Սերիալի պրեմիերան եղել 2015 թվականի հունիսի 30-ին։ Ի տարբերություն բնօրինակ ֆիլմի, սերիալում գործողություններն ընթանում են հորինված քաղաք Լեքյվուդում։ երբ երկու դպրոցական աղջիկների համբույրի հոլովակը հայտնվում է ՅուԹյուբում, այն դառնումա է վիրուսային, իսկ այդ ամենը նկարահանողը դաժանորեն պանվում է դիմակ կրող մարդասպանի կողմից, որը շարունակական բնույթ կրող սպանություններից առաջինն է և ուղղված է դեպի Էմմա Դյուվալը (խաղում է Ուիլլա Վիցջերալդը), դեռահաս աղջիկը, ում կյանքը կապված է քաղաքի մռայլ անցյալի հետ։
Հեռուստասերիալի պրեմիերան տեղի է ունեցել 2015 թվականի հունիսի 30-ին, MTV-ով, որը գովեստի արժանացավ բնօրինակ ֆիլմի նախաբանի տեսարանի կերպ սկսելու համար։ 2015 թվականի հուլիսի 29-ին, հայտարարվեց սերիալի երկրորդ եթերաշրջանի մասին, որը ցուցադրվելու էր 2016 թվականի ամռանը։ 2015 թվականի օգոստոսի 30-ին, վերջին էպիզոդի ցուցադրումից մեկ օր առաջ մահացավ սերիալի պրոդյուսեր և «Ճիչ» ֆիլմերի շարքի ռեժիսոր Ուես Քրեյվենը։ Սերիալի վերջաբանը նվիրված է նրա հիշատակին։ Երկրորդ եթերաշրջանը հեռարձակվել է 2016 թվականի մայիսի 30-ին, սակայն այն իր օրիգինալ ընթացքն է ստանում հինգերորդ սերիայից։
2016 թվականի հունիսի 29-ի տվայլներով, ցուցադրվել է «Ճիչ»-ի 15 էպիզոդ։ Երկրորդ եթերաշրջանում նախապատրաստվելու են երկու սերիա ավել, քան առաջինում, որը կհեռարձակվի մինչև 2016 թվականի օգոստոսի 15-ը։


== Սերիալի տեսություն ==


== Սերիաներ ==


=== Առաջին եթերաշրջան ===


=== Երկրորդ եթերաշրջան ===


== Scream After Dark! ==
Scream After Dark!-ը թոք-շոու է, որը վարում է Ջեֆրի Սելֆը։ Այնտեղ ցուցադրվում են սերիալի ետնաբեմի նկարահանումները և հյուրերի կողմից «Ճիչ»-ի էպիզոդների քննարկումը։


== Ծանոթագրություններ ==
Գինեթթու

Գինեթթու, դիօքսիսաթաթթու, НООС-СН(ОН)-СН(ОН)-СООН երկհիմն օրգանական թթու։


== Իզոմերիա ==
Գոյություն ունեն գինեթթվի 3 ստերիոիզոմերներ.

Գինեթթուների ռացեմիկ միացությունն Է՝ խաղողաթթու։ Գտնվում է պտուղների, հատկապես խաղողի մեջ՝ ինչպես ազատ վիճակում, այնպես Էլ աղերի ձևով։


== Ֆիզիկական հատկություններ ==
Անգույն, բյուրեղային նյութ Է, լուծվում է ջրում (100 ց-ում՝ 139, 44 գ D-Գ, 20 °C-ում) և օրգանական լուծիչներում, խտությունը՝ 1759,8 կգ, հալման ջերմաստիճանը՝ 170 °С, բևեռացված լույսի հարթությունը պտտում է աջ։
Զգայուն է օքսիդիչների նկատմամբ, արծաթի աղերի ամոնիակային լուծույթի ազդեցությամբ առաջացնում է արծաթե հայելի, լուծում է Cu(OH)2՝ առաջացնելով վառ կապտավուն թափանցիկ լուծույթ՝ ֆելինգի ռեակտիվ։
Գինեթթվի հիմնային, թույլ թթվային կամ ջրային լուծույթները եռացնելիս փոխարկվում են հիմնականում մեզոգինեթթվի (հալման ջերմաստիճանը՝ 140 °C)։
D գինեթթվի աղերը կոչվում են տարտրատներ (գինեմրրատներ), իսկ նատրիումական ու կալիումական, կալիումական ու ամոնիումային և այլ խառը աղերը՝ սեգնետյան։
Ստանում են գինեքարից։ D գինեթթուն և նրա աղերը օգտագործվում են սննդարդյունաբերության և բժշկության մեջ, ինչպես նաև գործվածքների ներկման համար, օրգանական սինթեզում, վերլուծական քիմիայում։


== Ծանոթագրություններ ==


== Արտաքին հղումներ ==
Գինեթթու
Այծսան (հովիտ)

Այծսան, հովիտ Մեծ Հայքի Տուրուբերան աշխարհի Տարոն գավառում։ Այստեղով է հոսում Հետսանկ (Այծսան) գետը։


== Ծանոթագրություններ ==
Արկադի Քալաջյան

Արկադի Արտաշեսի Քալաջյան (դեկտեմբերի 1, 1992(1992-12-01), Սոչի, Կրասնոդարի երկրամաս, Ռուսաստան), հայազգի ռուսաստանցի ֆուտբոլիստ, Երևանի «Արարատ» ակումբի պաշտպան։


== Կենսագրություն ==
Եղել է Սոչիի մանկապատանեկան դպրոցի սան, 2009 թվականից հանդես է եկել «Ժեմչուժինայի» երկրորդ կազում, որից հետո հանդես է եկել երիտասարդական առաջնությունում՝ Մոսկվայի «Լոկոմոտիվ» (1 խաղ) և Կրասնոդարի «Կուբան» (30 խաղ, 1 գոլ)։
Պրոֆեսիոնալ ֆուտբոլում նորամուտը նշել է 2013 թվականի ամռանը՝ Արմավիրի «Տորպեդոյի» կազմում։ Ավելի ուշ խաղացել է Սոչիում և Մոսկվայի Արարատի երկրորդ թիմում։ 2018/19 մրցաշրջանում եղել է Ռուսաստանի առաջին դիվիզիոնում հանդես եկող «Սոչի» ակումբի կազմում, սակայն ոչ մի անգամ խաղադաշտ դուրս չի եկել։ 2010-ի կեսերին խաղացել է նաև Աբխազիայի առաջնությունում հանդես եկող «Գագրայում»։
2019 թվականի ամռանը տեղափոխվել է Երևանի Արարատ։ Հայաստանի առաջնությունում մեկնարկային խաղն անցկացրել է 2019 թվականի օգոստոսի 2-ին «Երևանի» դեմ։


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Ֆուտբոլիստի էջը soccerway.com կայքում(անգլ.)
Профиль на сайте ФК «Сочи»
Հողմատակ կղզիներ

Հողմատակ կղզիներ, Հարավ-Անտիլյան կղզիներ, Փոքր Անտիլյան կղզիների հարավային մասը Կարիբյան ծովում։ Բաղկացած են Արուբա, Կյուրասաո, Բոնայրե (պատկանում են Նիդերլանդներին), Ավես, Լոս Ռոկես, Օրչիլա, Բլանկիլիա և Լոս էրմանոս (պատկանում են Վենեսուելային) կղզիներից։ Տարածությունը 1200 Կմ2 է, բնակչությունը՝ 230 հազար մարդ (1972 թվական)։ Կղզիների մեծ մասն ունի հրաբխային ծագում, ծածկված է չոր անտառներով ու թփուտներով։ Մշակում են սորգո, բատաա, բանան։ Կյուրասաո և Արուբա կղզիներում կան նավթավերամշակման գործարաններ, Լոս Ռոկես և Օրչիլա կղզիների մոտ՝ մարգարտի հանույթ։ Առավել խոշոր քաղաքն ու նավահանգիստը Վիլլեմստադն է։ Անվանումը բացատրվում է հյուսիսարևելյան պասսատների ազդեցության տակ գտնվելու հանգամանքով։
Հակոբգոմ (Խորասանի գավառ)

Հակոբգոմ, գյուղ Արևմտյան Հայաստանում, Էրզրումի վիլայեթի Բասենի գավառակում՝ Ներքին Բասենում։ Գտնվում էր Բասենի և Սարիղամիշի շրջանների ստորոտին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ղազիքյոյ (Սեբաստիայի գավառ)

Ղազիքյոյ, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ճըտեյտե

Ճըտեյտե, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Հին քաղաքապետարան (Պորվոո)

Պորվոոյի հին քաղաքապետարան (ֆիններեն՝ Porvoon raatihuone, շվեդերեն՝ Borgå rådhus), Հին Պորվոո քաղաքի գլխավոր շենքերից մեկը։ Քաղաքապետարանը պատմականորեն եղել է Պորվոոյի ամենակարևոր շենքերից և Ֆինլանդիայի ամենահին քաղաքապետարաններից մեկը։
Քաղաքապետարանի շենքը կառուցվել է 1762-1764 թվականներին, աշտարակը կառուցվել է ավելի ուշ՝ 1771 թվականին։ Քաղաքապետարանի շինարարության համար հողը հատկացրել է ռատման Ռալինգը, որի անունով էլ կոչվել շենքի անկյունին հարող նեղ նրբանցքը։
Հին քաղաքապետարանում ժամանակին տեղակայված էր քաղաքային վարչակազմը, գրանցման բաժինը, քաղաքային խորհուրդը և օրենքի պահապանների գրասենյակը։ 1809 թվականի գարնանը՝ Պորվոոյի սեյմի ժամանակ, երկրորդ հարկում նիստեր են վարել ազնվականության և բուրժուազիայի ներկայացուցիչները։
Ավելի ուշ քաղաքապետարանում շինարարական թերություններ են հայտնաբերվել։ Դրանք հիմնականում կարելի էր տեսնել վերևի թեք աստիճանների վրա։ Սակայն Քաղաքային թանգարանային ասոցիացիան փրկել է այն քանդումից և վերածել թանգարանի։ Թանգարանային գործունեությունը շենքում սկսվել է 1896 թվականից։ Քաղաքապետարանում ցուցադրվում էին հայտնի ֆինն նկարիչներ Ալբերտ Էդելֆելթի և Յոհան Կնուտսոնի կտավները, ինչպես նաև մշակույթի այլ գործեր։ Երրորդ հարկում ներկայացված է մի ցուցադրություն, որը պատմում է Պորվոոյում ազնվական կյանքի մասին։


== Ծանոթագրություններ ==
Անակլիա

Անակլիա (վրաց.՝ ანაკლია), քաղաք, և առողջարանային կենտրոն Զուգդիդի մունիցիպալիտետում։ Բնակչությունը՝ 1331 մարդ (2014)։ Քաղաքը գտնվում է Ինգուրի գետի մոտ, ծովի մակարդակից 30 մետր բարձրության վրա։ Այստեղ պահպանվել են 1703 թվականի ամրության ավերակները։ 


== Ծանոթագրություններ ==
Գյուզակ

Գյուզակ, գյուղ Արևմտյան Հայաստանում, Վանի վիլայեթի Բերկրիի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ֆորտունա (այլ կիրառումներ)

Ֆորտունա եզրը կարող է վերաբերել․

Ֆորտունա - երջանկության, դիպվածի և հաջողության հռոմեական աստվածուհի
Ֆորտունա - Լոռու մարզային հեռուստաընկերություն
Ֆորտունա - քաղաք և մունիցիպալիտետ Իսպանիայում
Կոստոչկի (գյուղ, Պոլտավայի շրջան)

Կոստոչկի (ուկրաիներեն՝ Косточки), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Կոստոչկի գյուղում բնակվում էր 11 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լուկաս Լեյվա

Լուկաս Պեցցինի Լեյվա (պորտ.՝ Lucas Pezzini Leiva, հունվարի 9, 1987(1987-01-09), Դորադուս, Մատու Գրոսու դու Սուլ, Բրազիլիա), բրազիլացի ֆուտբոլիստ, որը հանդես է գալիս Բրազիլիայի հավաքականի և Լիվերպուլի կազմերում՝ որպես կիսապաշտպան։


== Թիմային կարիերա ==
Լուկասը իր կարիերան սկսեց Գրեմիո ֆուտբոլային ակումբում, որտեղ իր առաջին մրցաշրջանում օգնեց Գրեմիոյին ունենալու Բրազիլիայի բարձրագույն լիգայում խաղալու իրավունք։ Հաջորդ մրցաշրջանում Գրեմիոն հաղթեց Գաուշուի լիգայում, իսկ Լուկաս Լեյվան արժանացավ Placar ամսագրի հատուկ մրցանակի, որը նախկինում ստացել էին նաև Զիկոն, Ֆալկաոն, Կարեկան, Ռոմարիոն, Կական և Տևեեսը։ 2006 թվականի հոկտեմբերին նա խաղաց իր առաջին խաղը Բրազիլիայի հավաքականի կազմում։
Նրա խաղը 2006 թվականին հետաքրքրեց եվրոպական բազմաթիվ հայտնի թիմերի, որոնց թվում էին Պալերմոն, Ինտերը, Ատլետիկոն և Բարսելոնան։
2007 թվականի հուլիսի 26-ին նա պաշտոնապես համարվեց Լիվերպուլի ֆուտբոլիստ։ Լուկասն Լիվերպուլի կազմում խաղացել է 18 խաղ և հիմնական կազմից դուրս է հանել կենտրոնական կիսապաշտպան Մոմո Սիսոկոյին։ 2010-2011 Մրցաշրջանին Լուկաս Լեյվան ճանաչվել է Լիվերպուլի լավագույն ֆուտբոլիստ։


== Ծանոթագրություններ ==
Ռաֆայել Ալբերտի

Ռաֆայել Ալբերտի (իսպ.՝ Rafael Alberti, դեկտեմբերի 16, 1902(1902-12-16)[…], Էլ Պուերտո դե Սանտա Մարիա - հոկտեմբերի 28, 1999(1999-10-28), Էլ Պուերտո դե Սանտա Մարիա և Կադիս), իսպանացի բանաստեղծ։ Կոմունիստ։


== Կենսագրություն ==
Ծնվել է դեկտեմբերի 16-ին, Իսպանիայի Քադիս գավառի Պուերտո դե Սանտա Մարիա գյուղում։ Իսպանացի ժողովրդի ազգային–հեղափոխական պատերազմի տարիներին (1936–1939) Ալբերտին Իսպանիայի մտավորականության հակաֆաշիստական միության աչքի ընկնող գործիչներից էր։ Հեղափոխական տրամադրություններով են տոգորված նրա «Բանաստեղծը փողոցում» (1936) և «Բեկման պահին» (1937) բանաստեղծությունների ժողովածուները։ Հանրապետական Իսպանիայի պարտությունից հետո Ալբերտին տեղափոխվել է Արգենտինա։ Ազատության և խաղաղության համար ժողովուրդների պայքարին են նվիրված նրա «Պարանա գետի բալլադներն ու երգերը» (1954), «Բեմական բանաստեղծություններ» (1962) գրքերը։ Ալբերտին «ժողովուրդների միջև խաղաղության ամրապնդման համար» լենինյան միջազգային մրցանակի (1964) դափնեկիր է։ Ապրում է Հռոմում։


== Ծանոթագրություններ ==
Ալեքսանդր Օնիկե

Ալեքսանդր Օնիկե (ռումիներեն՝ Alexandru Onică, հուլիսի 25, 1984(1984-07-25), Քիշնև, Մոլդովական ԽՍՀ, ԽՍՀՄ), մոլդովացի ֆուտբոլիստ, «Միլսամի» ֆուտբոլային ակումբի և Մոլդովայի ազգային հավաքականի կիսապաշտպան։ Ունի Ռուսաստանի քաղաքացիություն։


== Կարիերա ==


=== Ակումբային ===
Սկսել է խաղալ մոլդովական «Խինչեշտի» և «Ունիսպորտ Ավտո» ֆուտբոլային ակումբներում։ 2005 թվականին խաղացել է Չելյաբինսկի «Սպարտակ» ֆուտբոլային ակումբում։ 2006 թվականի ամռանը պայմանագիր է կնքել «ԿԱՄԱԶ» ֆուտբոլային ակումբի հետ։ «ԿԱՄԱԶ»-ի հետ առաջին դիվիզիոնում անցկացրել է ընդհանուր առմամբ 3 խաղ։ Շուտով վերադարձել է հայրենի Քիշնևի «Դաչիա» ֆուտբոլային ակումբ։ 2008 թվականի հունվարին մասնակցել է դիտումների Կրասնոդարի «Կուբան» ֆուտբոլային ակումբում Թուրքիայում անցկացված հավաքի ժամանակ։ 2009 թվականի օգոստոսին մեկնել է դիտումների Խարկովի «Մետալիստ» ակումբում։ Օնիկեն դարձել է «Դաչիայի» թիմի ավագ։ 2009 թվականի դեկտեմբերին ճանաչվել է Մոլդովայի առաջնության լավագույն կիսապաշտպան։
2009 թվականի դեկտեմբերի 23-ին տեղափոխվել է Պոլտավայի «Վորսկլա» ակումբ որպես ազատ գործակալ՝ կնքելով եռամյա պայմանագիր, որն ուժի մեջ է մտել 2010 թվականի հունվարի 5-ից։ Ուկրաինայի Պրեմիեր լիգայում նորամուտը կատարել է 2010 թվականի մարտի 13-ին՝ Կիևի «Դինամո» ֆուտբոլային ակումբի դեմ խաղում։
2012 թվականի հունվարի 18-ին կատարել է նորամուտը Տիրասպոլի «Շերիֆ» ֆուտբոլային ակումբում Թուրքիայում անցկացվող հավաքների ժամանակ։


=== Հավաքականում ===
Խաղացել է Մոլդովայի երիտասարդական հավաքականում (մինչև 21 տարեկաններ)։ Մոլդովայի ազգային հավաքականի կազմում նորամուտը կատարել է 2008 թվականի նոյեմբերի 18-ին Էստոնիայի հավաքականի դեմ ընկերական խաղում (1։0)։


== Ձեռքբերումներ ==
Մոլդովայի չեմպիոն (3) - 2010/11, 2011/12, 2012/13
Մոլդովայի առաջնության արծաթե մեդալակիր (2) - 2007/08, 2008/09
Մոլդովայի Գավաթի խաղարկության եզրափակչի մասնակից (1) - 2008/09
Մոլդովայի Սուպերգավաթի դափնեկիր (1) - 2011
Ուզբեկստանի առաջնության արծաթե մեդալակիր (1) - 2013


== Անձնական կյանք ==
2008 թվականի նոյեմբերին ամուսնացել է։


== Ծանոթագրություններ ==


== Արտաքին հղումներ ==
Ֆուտբոլիտի էջը moldova.sports.md կայքում (ռուս.)
Քինգսբարի շրջան (Հարավային Դակոտա)

Քինգսբարի շրջան (անգլ.՝ Kingsbury County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 2.170 կմ² է, բնակչությունը՝ 5.148 մարդ (2010 թ. տվյալներով)։ Շրջկենտրոնն է Դե Սմետ բնակավայրը։ Կազմավորվել է 1873 թ.։
Պրոգեստերոնային հեշտոցային օղ

Պրոգեստերոնային հեշտոցային օղ կամ միայն պրոգեստերոնային հեշտոցային օղ, հեշտոցային օղերի տեսակ, որը կիրառվում է կրծքով կերակրման ընթացքում բեղմնականխման նպատակով։ Կիրառումը կարելի է սկսել ծննդաբերությունից հետո չորրորդ շաբաթից և շարունակել մինչև մեկ տարի։ Անարդյունավետ կիրառման հաճախականությունը կազմում է 100 դեպքից 1,5։  Կիրառվում է ներհեշտոցային տեղադրման ճանապարհով՝ մեկ օղը մինչև երեք ամիս տևողությամբ։ Կինն անձամբ կարող է տեղադրել և հանել օղը։
Կողմնակի ազդեցությունների թվում են հեշտոցային արտադրությունը և ցավը միզարձակման ընթացքում։ Լուրջ կողմնակի ազդեցություններ բնորոշ չեն։ Կիրառման արդյունքում շատ հաճախ դաշտանային ցիկլը չի վերականգնվում։ Պրոգեստերոնային օղերը հատուկ մշակվել են կրծքով կերակրման ընթացքում կիրառելու նպատակով, քանի որ կաթնարտադրության վրա չեն ազդում։ Տեղադրելուց հետո այն աստիճանաբար ձերբազատում է պրոգեստերոն հորմոնը։
Պրոգեստերոնային օղը կիրառման առաջին թույլտվությունը ստացել է դեռևս 1998 թ․։ Այն ներառված է Առողջապահության համաշխարհային կազմակերպության հիմնական դեղերի ցանկում, որն ըդգրկում է առողջապահական համակարգում կիրառվող ամենաարդյունավետ և անվտանգ դեղերը։ 2014 թվականի դրությամբ պրոգեստերոնային օղերն առկա են  Հարավային և Կենտրոնական Ամերիկայի մի շարք երկրներում։ 2016 թվականից ԱՄՆ-ում չի կիրառվում։ Մշակվել է «Population Council» կազմակերպության կողմից և վաճառվում է «Progering» անվան տակ։


== Ծանոթագրություններ ==
Միշկինո (գյուղ, Ուչալինսկի շրջան)

Անվան այլ կիրառումների համար տե՛ս՝ ՄիշկինոՄիշկինո (ռուս.՝ Мишкино, բաշկիրերեն՝ Мишкә), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 116 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սվարկովսկի գյուղական խորհուրդ (Գլուխովսկի շրջան)

Սվարկովսկի գյուղական խորհուրդ  (ուկրաիներեն՝ Сварківська сільська рада), Ուկրաինայի Սումիի մարզի Գլուխովսկի շրջանում։
2001 թվականի տվյալներով Սվարկովսկի գյուղական խորհրդում բնակվում էր 933 մարդ։ Խորհրդում կա 1 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Վոդոպոյնոե (ավան, Սակիի շրջան)

Վոդոպոյնոե (ուկրաիներեն՝ Водопійне, Ղրիմի թաթարերեն՝ Abuzlar), ավան Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Աբուզլար։
2001 թվականի տվյալներով Վոդոպոյնոե ավանում բնակվում էր 296 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Թորամանյանի «թնդանոթները»

«Թորամանյանի «թնդանոթները»», հայ բանաստեղծ Հովհաննես Թումանյանի հոդվածներից։


== Պատմություն ==
Հովհաննես Թումանյանի հոդվածներից՝ գրված 1914 թվականին։
Առաջին անգամ տպագրվել է 1914 թվականին Թիֆլիսի «Հորիզոն» օրաթերթի (№ 48 ) հունվարի 5-ի համարում, այնուհետև` զգալի կրճատումներով` 1969 թվականին Երևանում լույս տեսած Ն․ Թումանյանի «Թումանյանը քննադատ» (էջ 300-301) գրքում։ Ապա՝ Երևանում`1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության չորրորդ հատորում (էջ 293-294)։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից։


== Ծանոթագրություններ ==
Կեչուց (Ֆաբերժեի ձու)

«Կեչուց» (ռուս.՝ Берёзовое), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար։ Այն ստեղծվել է 1917 թվականին Նիկոլայ II կայսեր պատվերով։ Ոսկերչական ձուն Նիկոլայը Զատկի տոնին պետք է նվիրեր մորը՝ այրիացած կայսրուհի Մարիա Ֆեոդորովնային, սակայն այդպել է չի նվիրում։ Մինչև 2001 թվականը համարվում էր կորսված։
Այսօր «Կեչուց» կայսերական ոսկերչական ձուն պահպանվում և ցուցադրվում է Բադեն-Բադենի Ֆաբերժեի թանգարանում (Բադեն-Բադեն, Բադեն-Վյուրթեմբերգ, Գերմանիա)։


== Դիզայն ==
«Կեչուց» ոսկերչական ձուն պատրաստված է ոսկուց և կարելական կեչու փայտից, որն աճում է միայն Կարելիայում (Ռուսաստան)։ Այս ձվի իսկությունը շատ փորձագետներ կասկածի տակ են դնում։ Այսօր ձվի անակնկալից մնացել է միայն փղի փոքրիկ բանալին։


== Անակնկալ ==
«Կեչուց» կայսերական ոսկերչական ձվի անակնկալը կորսված է։ Հնարավոր է, որ այն եղել է փղի մանրակերտ՝ պատրաստված ոսկուց, արծաթից և զարդարված է եղել էմալով և ադամանդներով։ Կարլ Ֆաբերժեն Ռուսական Ժամանակավոր կառավարության երկրորդ վարչապետ Ալեքսանդր Կերենսկուն գրված նամակում խնդրում է թույլատրել, որ նախկին կայսրին հանձնի «սովորական փայտյա ձու», որի մեջ տեղադրված է նույնքան «սովորական մեխանիկական փիղ՝ երջանկության համար»։ Սակայն, ինչպես երևում է Ֆաբերժեի ընկերության հաշիվներից, ձուն 64 սովորական և 8 մեծ ադամանդով է զարդարված եղել։ Հաշիվը կազմված է եղել կայսեր գահընկեցությունից հետո և գրված է եղել «Պարոն Ռոմանով, Նիկոլայ Ալեքսանդրովիչ»։


== Պատմություն ==
«Կեչուց» կայսերական ոսկերչական ձուն Նիկոլայ II կայսրը նպատակադրվել էր նվիրել մորը՝ 1917 թվականի Զատկի տոնին։
Մինչև 2001 թվականը ձվի մասին պատմությունը լռում էր։ 2002 թվականին ռուս Ալեքսանդր Իվանովն իր մասնավոր հավաքածուի համար գնում է ձուն Լոնդոնից, որտեղ այն գտնվել է 1927 թվականից։
Համաձայն Ալեքսանդր Իվանովի տարբերակի, Ֆաբերժեն Կերենսկուն խնդրել է, որ ձուն հանձնի գահընկեց Նիկոլային։ Սակայն ինչ-ինչ պատճառներով ձուն հայտնվում է Ռումյանցևի թանգարանում (այսօր՝ Ռուսաստանի պետական գրադարան)։ 1927 թվականի հունվարին թանգարանը փակվում է և 450 ցուցանմուշ վաճառվել է արտասահմանցի գնորդների։ Այդպես 1927 թվականին ձուն հայտնվում է Լոնդոնում։ Իսկ այսօր պահպանվում և ցուցադրվում է Բադեն-Բադենի Ֆաբերժեի թանգարանում (Բադեն-Բադեն, Բադեն-Վյուրթեմբերգ, Գերմանիա), թեպետ կասկածի տակ է դրվում ձվի իսկությունը։


== Տես նաև ==
Ֆաբերժեի ձվեր


== Ծանոթագրություններ ==


== Արտաքին հղումներ ==
Императорское «Берёзовое» яйцо Фаберже на сайте Российского национального музея Archived 2014-05-03 at the Wayback Machine.
Նաեսակաո

Նաեսակաո (վրաց.՝ ნაესაკოვო), գյուղ Վրաստանում։ Գտնվում է Սամեգրելո-Զեմո Սվանեթ մարզի Աբաշայի շրջան‎‎‎ում։


== Դիրք ==
Գյուղը գտնվում է ծովի մակարդակից 15 մետր բարձրության վրա։ Շրջկենտրոն Աբաշայից հեռու է 4,5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 575 մարդ։


== Ծանոթագրություններ ==
Ռուդա (գյուղ, Բելոպոլիեի շրջան)

Անվան այլ կիրառումների համար տե՛ս՝ ՌուդաՌուդա (ուկրաիներեն՝ Руда), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Ռուդա գյուղում բնակվում էր 91 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)